Ademuz

Ademuz (Ademús en catalán) ye un municipio d'a provincia de Valencia, situato en o enclau d'o Rincón d'Ademuz, comarca valenciana entre Aragón y Castiella-La Mancha, y en ye a suya capital. A suya población ye de 1.242 habitants (2007), en una superficie de 100,4 km² con una densidat de 12,37 hab/km².

 Cheografía 
A villa d'Ademuz se troba entre as marguins dreitas d'os ríos Guadalaviar y Boílgues y situata en as pronunciatas vesants d'a montanya d'os Zafranares. Ye por ixo que ista villa tien como caracteristica as largas y estreitas carreras estando muitas en cuesta, que se comunican entre ellas por chicoz callizos, y carreras mas estreitas, muitas d'ellas escalonatas, mientres as casas pareixen sobreposar-sen as unas dencima d'as atras, formando a caracteristica anvista d'iste lugar, que manda a bega d'o río Guadalaviar. A villa d'Ademuz ye a capital d'a comarca d'o Rincón d'Ademuz.

 Mugas 
O termin municipal d'Ademuz muga con Libros, Río Deva, La Puebla de Sant Miguel, Santa Cruz de Moya, Casas Altas, Vallanca y Castiel Fabib.

 Espacios naturals 

O termin municipal d'Ademuz ye en a suya mayor parte montanyoso, con cautivos tipicament mediterranios como as almendreras. O termin municipal ye trescruzato por o río Guadalaviar y o suyo afluent, o río Boílgues, con un amplo rete de zaicas que permete os cautivos de regano, mes que mes mazaneras y atros fruitals.

O paisache natural ye muito polito y adecuato pa las gambatas y rotas senderistas, en especial en o río Boílgues, con una intresant fauna y vechetación de ribera, declarato microrreserva natural. Tamién bi ha molins, beluns d'ellos muito antigos como o d'a Villa, d'Efren, y una central hidro-electrica huei en desuso.

vecín a lo termin d'Ademuz ye o Parque Natural de Puebla de Sant Miguel, declarato parque natural por o gubierno valenciano en mayo de 2007. Tien sabinas centenarias, y lo pico mes alto d'o País Valenciano: l'Alto de las Barracas u tamién dito Cerro Calderón.

 Nuclios de población 
Bi ha 3 nuclios de población en o municipio, a mes d'a mesma villa d'Ademuz:

Mas de l'Olmo.
Sesga.
Val de la Sabina.

Tamién bi ha a-saber-las masadas por tot o termin municipal, como as dAltamira, Guerrero, El Soto, San Juan de las Veguillas y La Balsa, entre atras.

 Historia 
Antes que lo reconquerisen se menciona Demuz en 1142 como una d'as mugas d'a Comunidat de Daroca. Por lo que pareix Remón Berenguer IV lis ne atorgaba a los Daroca si lo reconqueriban. Sindembargo a Comunidat de Daroca nunca no plegó a controlar territorios tan a lo sud.thumb|300px|Castiello d'Ademuz. Anvista parcial

Ademuz fué reconquiesto en 1210, ya pa cutio por Pero II d'Aragón (Daymuz et Castellum Habib et castellum cuom dicitur lo Corbo et castellum cuom dicitur Serrella) con aduya templera. En 1216 se confirmó que Sancho VII de Navarra teneba cualques castiellos en a muga aragonesa con lo reino taifa de Valencia, entre ellos lo de Castiel Fabib y lo d'Ademuz, castiellos que probablement consiguió con penyoras de Pero II. 
O 20 d'abril de 1229 se firmó un tractau entre Chaime I d'Aragón y Zait Abu Zait. Abu Zait se declaró vasallo de Chaime I, se producioron cesions territorials y Ademuz quedó como lugar d'a Corona con os dreitos d'as diezmas ceditos a lo Temple. Ademuz fue adhibito a lo Reino de Valencia por o fillo y succesor de Pero II, Chaime I o Conqueridor.

O castiello d'Ademuz estió muit important en a Edat Meya, en especial en a guerra con Castiella, asetiato dos vegatas por as tropas de Pero I de Castiella. Os ademucers estioron fidels siempre a la Corona d'Aragón.

Esta fidelidat la premioron muitas vegatas los reis d'Aragón, con fueros y libertaz a la municipalidat. Yera Ademuz villa reyal y teneba representación de sendicos en as Corz de Valencia.

 Demografía 
Dende a decada de 1940 a emigración despobló Ademuz. Os vecins se'n iban pa grans centros industrials como Barcelona, Valencia y o Puerto de Murviedro. Tamien estió significativa a emigración temporal pa las vendemas de Francia.

 Demografía 

Actualment a tendencia negativa s'invierte por a plegata de emigrants pa Ademuz, provinients d'a Berbería y de Rumanía mes que mes.

 Economía 
As actividaz economicas principals son agricolas. En o pasato estioron os cerials y a vinya os cautivos principals. Huei son importants os cuasi monocautivos como as almendreras y as mazaneras. As mazanas d'Ademuz tienen un reconoixito prestichio en os mercatos exteriors.

As actividaz ganaderas se centran en o bestiar ovín mes que mes.

A industria ye redueita a actividaz alimentarias como turrons u carnicas, y atros productos de consumo basico, venditos en os mercatos exteriors y tamién muito apreciatos por os visitants.

O comercio ye muito desarrollato, se i concentran uns cuantos comercios, supermercatos, bancos y caixas, tallers, etc. a on acuden tamien os habitants d'as poblacions vecinas.

O dia de mercato semanal ye o miercols, en a Plaza del Rabal.

O turismo rural tien en os zaguers tiempos un desarrollo acceptable, cuenta con un hotel y unas cuantas pensions y casas rurals.

Ademuz concentra tamién os principals servicios d'a comarca: o Centro de Salut Comarcal, o Colechio de Primaria, o Instituto d'Amostranza Segundaria y l'helipuerto en construcción.

 Administración 
 Alcaldes 
 Lista d'alcaldes Lechislatura Nombre Partiu politico1979–1983 Martirián Sánchez Monterde Unión de Centro Democrático1983–1987 Martirián Sánchez Monterde OIV1987–1991 Rafael Edo Pertegaz Partido Socialista Obrero Español1991–1995 Jesus Férriz Hinojosa Partido Popular1995–1999 Jesus Férriz Hinojosa Partido Popular1999–2003 Jesus Blasco Sánchez Partido Popular2003–2007 Fernando Soriano Antón Partido Socialista Obrero Español2007–2011 Fernando Soriano Antón Partido Socialista Obrero Español

 Patrimonio historico-artistico 
 Arquitectura relichiosa 
Ilesia Arciprestal de Sant Per y de Sant Pablo, d'o sieglo XVII.
Ermita de Santa María de la Huerta, d'o sieglo XIV.
Ermita de Sant Chuaquín, d'o sieglo XV.
Ermita de Santa Barbara, d'o sieglo XVII.
Ermita de Santa María del Rosel, d'o sieglo XVIII.
Ermita de San Miguel Arcánchel, en Val de la Sabina, d'o sieglo XVI.
Ilesia d'a Purisma Concepción, en Sesga, d'o sieglo XVI.
Ilesia de Santa Barbara, en Mas de l'Olmo, d'o sieglo XVII.

 Arquitectura civil  
Castiello d'Ademuz, con gran importancia historica.
Casa de la Villa, d'o sieglo XVI.
Fosqueta Municipal, d'o sieglo XVI.
Forno medieval, d'o sieglo XIII.Cambra Vieja del Trigo, antigo almudín d'o sieglo XVI,  con l'antigo escudo d'armas d'Ademuz. Fuente: Raúl Eslava Blasco, Heráldica de las villas de Ademuz y Castielfabib, en la revista ABABOL, nº 52, anyo 2007.Puerta de San Vicente.Fuente Vieja u de los siete canyos.Molín Reyal. Fuente: Raúl Eslava Blasco, El Molino de la Villa de Ademuz, en la revista ABABOL, nº 31, anyo 2002 En o río Boilgues, huei conoixito como Molino de la Villa. Sieglo XIII.Molino Nuevo. Fuente: Raúl Eslava Blasco, El Molino Nuevo de Ademuz, en la revista ABABOL, nº 35, anyo 2003. Relacionato con as navatas que i heba en o río Guadalaviar, d'o sieglo XVIII.

 Museus y espacios culturals Museu pa a Interpretación de l'augua, en o Molín Reyal.Museu d'o Pan y forno tradicional. En Mas de l'Olmo.Casa d'a Cultura. Se tracta d'un edificio historico construito en a decada de 1920, o Café-Teatro "La Unión", conoixito popularment como La Sociedad, pus a suya edificación la movioron os vecins d'ideolochía republicana. En a actualidat ye un centro multiusos que aculle, entre atros organismos, lInstituto Cultural y de Estudios del Rincón de Ademuz, a Biblioteca Monecipal y a Sociedat Musical.
Sala de Exposiciones Temporales. en l'edificio d'a antiga Fosqueta Monecipal de'o sieglo XVI.

 Toponimia menor 
Se conservan microtoponimos coincidents con l'aragonés, como Val, Cambra (en Cambra vieja del trigo) u a Casa de la Villa, que se clama asinas mes que ayuntamiento.

 Fiestas 
Feria de San José. Tradicional feria de bestiar.
Sant Vicente Ferrer. Domingo siguient a Pascua de Resureccion. Mona y por a noche hoguericas en las calles.
Asumpción d'a Virchen. Fiestas d'agosto. Bailes, toros en a carrera y o Rabal, penyas, toro embolato, etc.
Nuestra Sinyora d'el Rosario. Tradicionals Fiestas Patronals d'a villa. Primer domingo d'octubre. Bailes, toro embolato...
Tambien se celebran Sant Roque, Santa Bárbara y o patron d'a villa, Sant Pero. Atros santos celebrados son Sant Blas y Sant Antón.
Sant Miguel Arcánchel en Val de la Sabina.
Santa Barbara en Mas de l'Olmo.

 Personalidaz naixidas d'Ademuz 
 José Ríos. Fuente: Raúl Eslava Blasco, Noticias sobre escritores del Rincón de Ademuz en los siglos XVII y XVIII, según sus contemporáneos, en la revista ABABOL, nº 49, año 2007. Escritor y anticuario del siglo XVIII, naixito d'Ademuz, retor de Líria y Cullera.
 Vicente Español. Rector ilustrato de la ilesia arciprestal d'Ademuz d'o sieglo XVIII.
 Eusebio Cañas. Escritor y traductor chesuita d'o sieglo XVIII, naixito d'Ademuz y muerto en Italia en 1807.
 Elvira Lindo. Escritora y guionista, naixita en 1962 de Cádiz y d'orichen ademucer.

 Bibliografía 
Eslava Blasco, Raúl: Ademuz y su patrimonio histórico-artístico. Ademuz, 2007. ISBN 978-84-606-4251-0
Gargallo Gil, J.E.: Habla y cultura popular en el Rincón de Ademuz. Madrit, 2004.
Rubio Herrero, Samuel: Historia verdadera de la cruz que chilla y fundación del Hospital de San Joaquín. Ademuz, 2001.
Rodrigo Alfonso, Carles: El Rincón de Ademuz, análisis comarcal. Valencia, 1998.
ABABOL. Revista del Instituto Cultural y de Estudios del Rincón de Ademuz (ICERA), dirigida por Ángel Antón Andrés y publicada trimestralmente en Ademuz dende 1995.

 Referencias 

 Vinclos externos 

 www.ademuz.es Pachina web oficial d'Ademuz.
 Pachina del Instituto Cultural y de Estudios del Rincón de Ademuz (ICERA) y d'a suya revista ABABOL.
 Arte y patrimonio en el Rincón de Ademuz. 
 Sociedad Musical de Ademuz.
 Mazanas d'Ademuz.
 Cualques rutas senderistas por as tierras d'Ademuz.

Categoría:Municipios de Valencia que mugan con Aragón
Categoría:Localidaz d'a provincia de Valencia
Categoría:Municipios d'o País Valenciano por aon pasa la N-330